Diari Oficial de la Generalitat Valenciana


Sumari del DOGV 9671, del 29-08-2023 (2023/9036)

RESOLUCIÓ de 25 d'agost de 2023, de la Direcció General de Producció Agrícola i Ramadera, per la qual es modifica la Resolució de 3 de febrer de 2023, del director general d'Agricultura, Ramaderia i Pesca, per la qual s'aproven el Pla anual zoosanitari per a 2023 de la Comunitat Valenciana i altres actuacions complementàries.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9671

Data del DOGV
:   29-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9036


Data del document
:   25-08-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * control sanitari

RESOLUCIÓ de 25 d'agost de 2023, de la Direcció General de Producció Agrícola i Ramadera, per la qual es modifica la Resolució de 3 de febrer de 2023, del director general d'Agricultura, Ramaderia i Pesca, per la qual s'aproven el Pla anual zoosanitari per a 2023 de la Comunitat Valenciana i altres actuacions complementàries. [2023/9036]  
En el Diari Oficial de la Generalitat Valenciana núm. 9533, de data de 14 de febrer de 2023, es va publicar la Resolució de 3 de febrer de 2023, del director general d'Agricultura, Ramaderia i Pesca, per la qual s'aprova el Pla anual zoosanitari per a 2023 de la Comunitat Valenciana i altres actuacions complementàries.  
Malalties com la llengua blava (LA), la malaltia hemorràgica epizoòtica (EHE) i el West Nile es transmeten a través de mosquits de diferents gèneres (culicoides i cúlex, principalment) i afecten diferents espècies ramaderes i la fauna silvestre.  
L'arribada al nostre país de noves malalties com l'EHE, així com la influència que el canvi climàtic té en el cicle dels insectes que actuen com a vectors d'aquestes malalties, i que prolonga la seua activitat en períodes més llargs de l'any, juntament amb la proliferació de diferents espècies de fauna silvestre que també poden actuar com a reservori dels virus causants d'aquestes malalties, i els seus moviments a través de tota la geografia espanyola que fan molt difícil el control d'aquestes poblacions, donen lloc a un augment del risc d'aparició de focus que limiten l'activitat comercial de les explotacions pecuàries a la Comunitat Valenciana, produeix pèrdues econòmiques i perjudica la sanitat i el benestar animal en aquestes.  
S'han detectat i notificat recentment a la Comunitat Valenciana focus d'EHE i de West Nile a la Xarxa d'Alerta Sanitària Veterinària (RASVE).  
Per tot això, és necessari implementar les mesures sanitàries en les explotacions ramaderes de la Comunitat Valenciana que eviten o minimitzen la presència de vectors, així com la detecció d'animals malalts i la ràpida actuació per a evitar el contagi cap a la resta, i, en conseqüència, adaptar el Pla anual zoosanitari del 2023 a les circumstàncies epidemiològiques actuals.  
A més, s'han detectat alguns detalls en la redacció de l'annex II que poden ser erronis o provocar confusió en la praxi veterinària de la tuberculosi, paratuberculosis i febre Q, i es procedeix a corregir en aquesta modificació del Pla anual zoosanitari.  
En el marc de les lleis 6/2003, de 4 de març de la Generalitat, de ramaderia de la Comunitat Valenciana, i 8/2003, de 24 d'abril, de sanitat animal, es defineixen les obligacions de les administracions públiques, dels titulars de les explotacions ramaderes i dels integradors en la prevenció, lluita, control i erradicació de les malalties dels animals.  
  
L'autoritat competent per a resoldre és la Direcció General de Producció Agrícola i Ramadera en relació amb l'article 105 del DECRET 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
No obstant això, el sotssecretari, en virtut d'article 6.5 del Decret 176/2020, de 30 d'octubre, del Consell (DOGV núm. 8961, de 26.11.2020), si concorre simultàniament el supòsit d'absència, vacant o malaltia tant de la persona titular d'alguna de les secretaries autonòmiques com de la persona titular de la direcció general amb competències en la matèria, la funció corresponent passarà a exercir-les la Sotssecretaria.  
Per tot això resolc:  
  
Únic  
Modificar els següents apartats de l'annex II, en els següents termes:  
  
- En l'epígraf 1.2, tuberculosi bovina, punt 2  
On diu:  
«Intradermotuberculinització comparada (d'ara en avant IDTBc), en els bovins a partir de les 6 setmanes d'edat, de ramats en els quals de manera excepcional i a criteri de l'autoritat competent, després d'una anàlisi de riscos i historial acreditat d'altres microbacteris confirmats que no corresponguen al Complex Mycobacterium Tuberculosi (d'ara en avant CMTB). En la realització de la IDTBc quan la reacció a la tuberculina bovina o aviària incloga en la zona d'inoculació signes clínics (dolor a la palpació, escares, úlceres o infartació ganglionar) haurà de considerar-se animal reaccionant positiu, encara que l'increment del plec cutani indicara reacció negativa o dubtosa comparada amb l'increment en la zona inoculada amb tuberculina aviària.»  
  
Ha de dir:  
«Intradermotuberculinització comparada (d'ara en avant IDTBc), en els bovins a partir de les sis setmanes d'edat, de ramats en els quals de manera excepcional i a criteri de l'autoritat competent, després d'una anàlisi de riscos i historial acreditat d'altres microbacteris confirmats que no corresponguen al Complex Mycobacterium Tuberculosi (d'ara en avant CMTB). En la realització de la IDTBc, quan la reacció a la tuberculina bovina incloga en la zona d'inoculació signes clínics (dolor a la palpació, escares, úlceres o infartació ganglionar), haurà de considerar-se animal reaccionant positiu, encara que l'increment del plec cutani indicara reacció negativa o dubtosa comparada amb l'increment en la zona inoculada amb tuberculina aviària.»  
  
  
- En l'epígraf 1.3, llengua blava, lletra b),  
On diu:  
«Desinsectació encaminada a protegir els animals durant tot el període d'actuació del vector. En els engreixadors receptores de zones de risc, la desinsectació serà permanent, amb periodicitat setmanal, i en tot cas conformement amb el prospecte de l'insecticida autoritzat d'ús ramader.»  
  
Ha de dir:  
«Desinsectació encaminada a protegir els animals durant tot el període d'actuació del vector. En els engreixadors i resta d'explotacions receptores de zones de risc, la desinsectació es realitzarà amb periodicitat setmanal, i en tot cas conforme amb el prospecte de l'insecticida autoritzat d'ús ramader.»  
  
  
- En l'epígraf 1.7, febre Q, lletra a),  
On diu:  
«Es realitzarà una vigilància passiva amb declaració obligatòria dels casos que pogueren aparéixer. Tots els avortaments i morts perinatals sospitoses hauran de ser investigades realitzant diagnòstic diferencial de la febre Q, almenys amb la brucel·losi, que inclourà en la mesura que siga possible, mostres de fetus i annexos fetals, llet, i una mostra de sèrum de l'animal avortat per al seu enviament al laboratori oficial.»  
  
Ha de dir:  
«Es realitzarà una vigilància passiva amb declaració obligatòria dels casos que pogueren aparéixer. Tots els avortaments i morts perinatals sospitosos hauran de ser investigats realitzant diagnòstic diferencial de la febre Q, almenys amb la brucel·losi, que inclourà, en la mesura que siga possible, mostres consistents en hisops de mucosa rectal, vaginal, llet, i una mostra de sèrum de l'animal avortat per a l'enviament al laboratori oficial.»  
  
  
- En l'epígraf 1.8, malaltia hemorràgica epizoòtica,  
On diu:  
«Malaltia hemorràgica epizoòtica  
Sent malaltia obligatòria, s'estarà al que es disposa en la normativa específica que puga indicar-se des dels serveis veterinaris oficials, i dels mostrejos necessaris per al moviment nacional, intracomunitaris o amb tercers països.»  
  
Ha de dir:  
«Malaltia hemorràgica epizoòtica  
Com a malaltia obligatòria, s'estarà al que es disposa en la normativa específica que puga indicar-se des dels serveis veterinaris oficials, i dels mostrejos necessaris per al moviment nacional, intracomunitaris o amb tercers països.  
Les explotacions ramaderes de boví hauran de tindre un pla de desinsectació en les seues instal·lacions. L'aplicació del desinsectant utilitzat tindrà en compte les indicacions del fabricador, i es mantindrà durant tot el període d'activitat de mosquits (com a referència s'utilitzarà els períodes d'activitat de vectors del pla nacional de lluita contra la malaltia de la llengua blava).»  
  
  
- En l'epígraf 2.3, llengua blava, lletra b),  
On diu:  
«Desinsectació encaminada a protegir els animals durant tot el període d'actuació del vector. En els engreixadors receptors de zones de risc, la desinsectació serà permanent, amb periodicitat setmanal, i en tot cas conforme al prospecte de l'insecticida autoritzat d'ús ramader.»  
  
  
Ha de dir:  
«Desinsectació encaminada a protegir els animals durant tot el període d'actuació del vector. En els engreixadors i resta d'explotacions receptores de zones de risc, la desinsectació es realitzarà amb periodicitat setmanal, i en tot cas conforme amb el prospecte de l'insecticida autoritzat d'ús ramader.»  
  
  
- En l'epígraf 2.5, paratuberculosi, lletra b),  
On diu:  
«Tots els titulars d'explotacions caprines que realitzen la vacunació enfront de paratuberculosi estaran obligats a comunicar als serveis veterinaris oficials en sanitat animal, mitjançant fitxer informàtic i en el termini de 7 dies naturals des de la seua aplicació, la informació descrita en l'annex VI bis.»  
  
Ha de dir:  
«Tots els titulars d'explotacions caprines que realitzen la vacunació contra la paratuberculosi estaran obligats a comunicar als serveis veterinaris oficials en sanitat animal, mitjançant fitxer informàtic i en el termini de set dies naturals des de l'aplicació, la informació descrita en els annexos VI i VI bis.»  
  
  
- En l'epígraf 2.7, febre Q, lletra a),  
On diu:  
«Es realitzarà una vigilància passiva amb declaració obligatòria dels casos que pogueren aparéixer. Tots els avortaments i morts perinatals sospitoses hauran de ser investigades realitzant diagnòstic diferencial de la febre Q, almenys amb la brucel·losi, que inclourà en la mesura que siga possible, mostres de fetus i annexos fetals, llet, i una mostra de sèrum de l'animal avortat per al seu enviament al laboratori oficial.»  
  
Ha de dir:  
«Es realitzarà una vigilància passiva amb declaració obligatòria dels casos que pogueren aparéixer. Tots els avortaments i morts perinatals sospitosos hauran de ser investigats realitzant diagnòstic diferencial de la febre Q, almenys amb la brucel·losi, que inclourà, en la mesura que siga possible, mostres consistents en hisops de mucosa rectal, vaginal, llet, i una mostra de sèrum de l'animal avortat per al seu enviament al laboratori oficial.»  
  
  
En l'epígraf 2.10, malaltia hemorràgica epizoòtica,  
On diu:  
«Sent malaltia obligatòria, s'estarà al que es disposa en la normativa específica que puga indicar-se des dels serveis veterinaris oficials, i dels mostrejos necessaris per al moviment nacional, intracomunitaris o amb tercers països.»  
  
Ha de dir:  
«Les explotacions ramaderes d'oví i caprí, receptores de remugants procedents de zones restringides per EHE, hauran de tindre un pla de desinsectació en les seues instal·lacions. L'aplicació del desinsectant utilitzat tindrà en compte les indicacions del fabricador, i es mantindrà durant tot el període d'activitat de mosquits (com a referència s'utilitzarà els períodes d'activitat de vectors del pla nacional de lluita contra la malaltia de la llengua blava).»  
  
  
- En l'epígraf 8.2,  
On diu:  
«Malalties subjectes al programa de vigilància epizootiològica  
Es realitzarà una vigilància passiva amb declaració dels casos que pogueren aparéixer, excepte en els casos particulars en els quals s'establisca una vigilància activa en les següents malalties:  
· Pesta equina africana.  
· Encefalitis de l'oest del Nil. S'estarà al que es disposa en el programa de vigilància.  
· Durina (Trypanosoma equiperdum).  
· Encefalomielitis equina (totes les varietats, inclosa la encefalomielitis equina veneçolana).  
· Anèmia infecciosa equina.  
· Borm (infecció per Burkholderia mallei).  
· Grip equina.  
· Piroplasmosis equina.  
· Rinoneumonitis equina.  
· Surra (Trypanosoma evansi).»  
  
Ha de dir:  
«Malalties subjectes al programa de vigilància epizootiològica  
Es realitzarà una vigilància passiva amb declaració dels casos que pogueren aparéixer, excepte en els casos particulars en els quals s'establisca una vigilància activa en les següents malalties:  
· Pesta equina africana.  
· Encefalitis de l'oest del Nil. Caldrà ajustar-se al que es disposa en el programa de vigilància. Totes les explotacions equines situades en els municipis de la Comunitat Valenciana, inclosos en l'annex II de l'Ordre APA/2442/2006, de 27 de juliol, per la qual s'estableixen mesures específiques de protecció en relació amb la influença aviària, i posteriors modificacions, hauran de tindre un pla de desinsectació en les seues instal·lacions. L'aplicació del desinsectant utilitzat tindrà en compte les indicacions del fabricador, i es mantindrà durant tot el període d'activitat de mosquits (com a referència s'utilitzarà els períodes d'activitat de vectors del pla nacional de lluita contra la malaltia de la llengua blava)  
· Durina (Trypanosoma equiperdum).  
· Encefalomielitis equina (totes les varietats, inclosa l'encefalomielitis equina veneçolana).  
· Anèmia infecciosa equina.  
· Ensopiment (infecció per Burkholderia mallei).  
· Grip equina.  
· Piroplasmosis equina.  
· Rinoneupmonitis equina.  
· Surra (Trypanosoma evansi).»  
  
  
La present resolució no exhaureix la via administrativa, i contra aquesta pot interposar-se, en el termini d'un mes a comptar de l'endemà de la notificació o de la publicació, un recurs d'alçada davant el secretari autonòmic d'Agricultura i Desenvolupament Rural, de conformitat amb el que es disposa en els articles 121 i 122 de la Llei 39/2015, de 10 d'octubre, del procediment administratiu comú de les administracions públiques.  
  
València, 25 d'agost de 2023.- El director general de Producció Agrícola i Ramadera (Decret 176/2020; DOGV 8961, de 26.11.2020), p. v., el sotssecretari: Juan Martínez Caballero.